આ જ ભાવ આગળ વધે છે. આકાશ નીચે દરિયો તો છે પણ એના તળિયે પહાડો ઊભા છે. ઉપરથી દરિયો એક લાગે છે પણ નીચેના પહાડ કોને દેખાય છે ? એ મતભેદોના છે, મનભેદોના છે. એ વાગે છે, ક્યારેક લોહીલુહાણ કરી મૂકે છે પણ ઉપરનો દરિયો બસ ઉછળ્યા રાખે છે. જુઓ, પહાડ શબ્દ પણ બહુ મહત્વનો છે. અર્થાત વાત નાનીસૂની નથી. લોકોને તો એના કાંઠાની રાતી કૂંપળ કે લીલાં ઝાડ દેખાય… અંદરનું કોઇ નથી જાણતું. સંતાપ ઊગે છે મધરાતે, પજવે છે ને પીડે છે મધરાતે ને મઝધારે રસ્તો શોધવાનો નિષ્ફળ પ્રયાસ… અહીંયા મધરાત કે મઝધાર એ શરીર સંબંધની મજબૂરીના પ્રતીક પણ હોઇ શકે. આ જીવનની વાસ્તવિકતા છે !! મોટાભાગના દામપત્ય જીવનની સચ્ચાઇ છે.